CELEX: 31989R3490
Language: el
Date: 1989-11-21 00:00:00
Title: Κανονισμός (ΕΟΚ) αριθ. 3490/89 του Συμβουλίου της 21ης Νοεμβρίου 1989 περί καταργήσεως του κανονισμού (ΕΟΚ) αριθ. 3042/89 για την παράταση του δασμού αντιντάμπινγκ που έχει επιβληθεί με τον κανονισμό (ΕΟΚ) αριθ. 3651/88 σε ορισμένους κρουστικούς εκτυπωτές χαρακτήρων με πίνακα κουκίδων που συναρμολογούνται στην Κοινότητα

Avis juridique important

|

31989R3490

Κανονισμός (ΕΟΚ) αριθ. 3490/89 του Συμβουλίου της 21ης Νοεμβρίου 1989 περί καταργήσεως του κανονισμού (ΕΟΚ) αριθ. 3042/89 για την παράταση του δασμού αντιντάμπινγκ που έχει επιβληθεί με τον κανονισμό (ΕΟΚ) αριθ. 3651/88 σε ορισμένους κρουστικούς εκτυπωτές χαρακτήρων με πίνακα κουκίδων που συναρμολογούνται στην Κοινότητα  

Επίσημη Εφημερίδα αριθ. L 340 της 23/11/1989 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 3490/89 ΤΟΥ ΣΥΜΒΟΥΛΙΟΥ  της 21ης Νοεμβρίου 1989  περί καταργήσεως του κανονισμού (ΕΟΚ) αριθ. 3042/89 για την παράταση του δασμού αντιντάμπινγκ που έχει επιβληθεί με τον κανονισμό (ΕΟΚ) αριθ. 3651/88 σε ορισμένους κρουστικούς εκτυπωτές χαρακτήρων με πίνακα κουκίδων που συναρμολογούνται στην Κοινότητα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 13 παράγραφος 10,  την πρόταση που υποβλήθηκε από την Επιτροπή μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται από τον εν λόγω κανονισμό,  Εκτιμώντας ότι:  (1) Το Συμβούλιο, με τον κανονισμό (ΕΟΚ) αριθ. 3042/89 (2), παρέτεινε το δασμό αντιντάμπινγκ που επιβλήθηκε με τον κανονισμό (ΕΟΚ) αριθ. 3651/88 (3) σε ορισμένους κρουστικούς εκτυπωτές χαρακτήρων με πίνακα κουκίδων (SIDM) που συναρμολογούνται στην Κοινότητα από τη NEC Technologies (UK) Ltd. και τη Star Micronics Manufacturing Ltd (UK).  (2) Στη συνέχεια, οι δύο αυτές εταιρείες πρότειναν αναλήψεις υποχρεώσεων. Η Επιτροπή επαλήθευσε στις εγκαταστάσεις των εν λόγω εταιρειών ότι είχαν εξαλείψει τους όρους που δικαιολογούσαν την παράταση, με τον κανονισμό (ΕΟΚ) αριθ. 3042/89, των δασμών αντιντάμπινγκ στους εκτυπωτές SIDM που συναρμολογούνται ή παράγονται από αυτές στην Κοινότητα. Οι αναλήψεις υποχρεώσεων παρείχαν επίσης ικανοποιητικές διασφαλίσεις ως προς τις μελλοντικές προμήθειες μερών και υλικών καθώς και για άλλες πλευρές των διαδικασιών συναρμολόγησης ή παραγωγής που εφαρμόζουν οι εν λόγω εταιρείες στην Κοινότητα.  (3) Η Επιτροπή, μετά από διαβουλεύσεις, αποφάσισε να αποδεχθεί αυτές τις αναλήψεις υποχρεώσεων.  (4) Υπό τις περιστάσεις αυτές, ο κανονισμός (ΕΟΚ) αριθ. 3042/89 πρέπει να καταργηθεί.  (5) Θεωρείται σκόπιμο να τερματισθεί η είσπραξη του δασμού κατά την ημερομηνία αποδοχής από την Επιτροπή των αναλήψεων υποχρεώσεων δεδομένου ότι το Συμβούλιο θεωρεί ότι από την ημερομηνία αυτή η τήρηση των όρων των αναλήψεων υποχρεώσεων πρόκειται να εξαλείψει την καταστρατήγηση του δασμού αντιντάμπινγκ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3042/89 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 12 Οκτωβρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Νοεμβρίου 1989.  Για το Συμβούλιο  Ο Πρόεδρος  J. PELLETIER  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 291 της 10. 10. 1989, σ. 52.  (3) ΕΕ αριθ. L 317 της 24. 11. 1988, σ. 33.